pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เร่งหารือ SFDA ผลักดันส่งออกสินค้าเกษตรไทยไปซาอุฯ
วันพฤหัสบดีที่ 31 สิงหาคม 2566
กระทรวงเกษตรฯ เร่งหารือ SFDA ผลักดันส่งออกสินค้าเกษตรไทยไปซาอุฯ
กระทรวงเกษตรฯ เร่งหารือ SFDA ผลักดันส่งออกสินค้าเกษตรไทยไปซาอุฯ
เมื่อวันที่ 30 สิงหาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และคณะ หารือร่วมกับผู้แทนหน่วยงานสํานักงานอาหารและยาแห่งราชอาณาจักรซาอุดีอาระเบีย (Saudi Food and Drug Authority: SFDA) นําโดย Ms.Alaa F. Sendi ตําแหน่ง Executive Director of International Cooperation และคณะเจ้าหน้าที่ SFDA ที่เกี่ยวข้อง โดยมีนายดามพ์ บุญธรรม เอกอัครราชทูต ณ กรุงริยาด เข้าร่วม ณ สํานักงาน SFDA ราชอาณาจักรซาอุดีอาระเบีย
รองปลัดกระทรวงเกษตรและสหกรณ์ เปิดเผยว่า ฝ่ายไทยได้เร่งติดตามประเด็นการเปิดตลาดสินค้าเกษตรของไทยไปยังซาอุฯ ได้แก่ 1) ความคืบหน้าการขึ้นทะเบียนโรงงานเนื้อสัตว์ปีกและผลิตภัณฑ์ ผลิตภัณฑ์สัตว์ปีกแปรรูป ผลิตภัณฑ์น้ําผึ้ง สินค้าประมงและสินค้าสัตว์น้ําเพาะเลี้ยง 2) ความคืบหน้าการออกใบรับรองสุขอนามัยสําหรับการส่งออกผลิตภัณฑ์น้ําผึ้ง และ 3) ความคืบหน้าการขอเปิดตลาดสินค้าสัตว์น้ําเพาะเลี้ยง จํานวน 2 ชนิด ได้แก่ กุ้งกุลาดํา และปลานิล ซึ่งเป็นสินค้าที่ประเทศไทยเคยมีการส่งออกไปยังซาอุดีอาระเบียอยู่แล้ว แต่เนื่องจากมีการปรับเปลี่ยนกฎระเบียบของซาอุดีอาระเบีย จึงทําให้ประเทศไทยต้องขออนุญาตขึ้นทะเบียนอีกครั้ง ซึ่งฝ่ายไทยได้ดําเนินการยื่นขอขึ้นทะเบียนอีกครั้งเป็นที่เรียบร้อยแล้ว ทั้งนี้ SFDA แจ้งว่า ปัจจุบัน SFDA ได้ขึ้นทะเบียนให้ผู้ประกอบการสินค้าประมงของไทย จํานวน 57 ราย ผู้ประกอบการเนื้อสัตว์ปีกและผลิตภัณฑ์ จํานวน 20 ราย ผู้ประกอบการผลิตภัณฑ์น้ําผึ้ง จํานวน 3 ราย อย่างไรก็ตาม เนื่องจาก SFDA ได้รับคําขอการขึ้นทะเบียนและเปิดตลาดจากประเทศต่าง ๆ เป็นจํานวนมาก ส่งผลให้เกิดความล่าช้าในการพิจารณาคําร้องขอต่าง ๆ จากฝ่ายไทย ทาง SFDA จึงขอให้ฝ่ายไทยรวบรวมและจัดส่งข้อมูลดังกล่าวไปยัง SFDA อีกครั้ง เพื่อจะได้เร่งรัดการพิจารณาต่อไป
นอกจากนี้ ยังได้มีการหารือถึงความเป็นไปได้ในการยกเลิกหรือลดค่าธรรมเนียมการตรวจประเมินสถานประกอบการเนื้อโคและเนื้อแพะสําหรับการส่งออก ซึ่งฝ่าย SFDA แจ้งว่ารัฐบาลแห่งราชอาณาจักรซาอุดีอาระเบียเป็นผู้กําหนดค่าธรรมเนียมดังกล่าว ซึ่ง SFDA ไม่สามารถดําเนินการยกเลิกหรือแก้ไขค่าธรรมเนียมดังกล่าวได้ อย่างไรก็ตาม SFDA สามารถให้ความช่วยเหลือฝ่ายไทยได้ โดยการจัดสัมมนาผ่านระบบทางไกล เพื่อให้ข้อมูลด้านแนวทางปฏิบัติที่ถูกต้องและเป็นไปตามกฎระเบียบแห่งราชอาณาจักรซาอุดีอาระเบียสําหรับสถานประกอบการต่าง ๆ อาทิ สินค้าประมง และสินค้าปศุสัตว์ รวมทั้งการให้ข้อมูลการขอจัดทําการตรวจประเมินเชิงระบบ โดยให้หน่วยงานผู้รับผิดชอบหลักของไทย เป็นผู้ทําการรับรองโรงงานแทนต่อไป
รัฐบาลไทย-ข่าวทำเนียบรัฐบาล-ดีอีเอส จับมือ ตำรวจสอบสวนกลาง ทลายองค์กรอาชญากรรมข้ามชาติ Shut down one billion Hybrid Scam พบเงินหมุนเวียนกว่า 1,000 ล้านบาท
วันพฤหัสบดีที่ 31 สิงหาคม 2566
ดีอีเอส จับมือ ตํารวจสอบสวนกลาง ทลายองค์กรอาชญากรรมข้ามชาติ Shut down one billion Hybrid Scam พบเงินหมุนเวียนกว่า 1,000 ล้านบาท
ดีอีเอส จับมือ ตํารวจสอบสวนกลาง ทลายองค์กรอาชญากรรมข้ามชาติ Shut down one billion Hybrid Scam พบเงินหมุนเวียนกว่า 1,000 ล้านบาท
กระทรวงดิจิทัลเพื่อเศรษฐกิจและสังคม (ดีอีเอส) ร่วมกับตํารวจกองบัญชาการตํารวจสอบสวนกลาง ร่วมแถลงข่าวการจับกุมผู้ต้องหา กลุ่มองค์กรอาชญากรรมข้ามชาติเครือข่ายหลอกลงทุนออนไลน์ ไฮบริดสแกม (Hybrid Scam) ตั้งแต่ระดับหัวหน้าเครือข่ายที่มีหน้าที่ควบคุมสั่งการศูนย์ปฏิบัติการของแก๊งคอลเซ็นเตอร์ลงไปจนถึงคนรวบรวมบัญชีม้า คนรับจ้างเปิดบัญชีม้า และคนที่ดูแลเรื่องฟอกเงิน รวมจํานวนผู้ต้องหาทั้งสิ้น 9 ราย
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม กระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า ได้ร่วมกับตํารวจกองบัญชาการตํารวจสอบสวนกลาง แถลงข่าวการจับกุมผู้ต้องหา กลุ่มองค์กรอาชญากรรมข้ามชาติเครือข่ายหลอกลงทุนออนไลน์ ไฮบริดสแกม (Hybrid Scam) ตั้งแต่ระดับหัวหน้าเครือข่ายที่มีหน้าที่ควบคุมสั่งการศูนย์ปฏิบัติการของแก๊งคอลเซ็นเตอร์ลงไปจนถึงคนรวบรวมบัญชีม้า คนรับจ้างเปิดบัญชีม้า และคนที่ดูแลเรื่องฟอกเงิน รวมจํานวนผู้ต้องหาทั้งสิ้น 9 ราย
ในความผิดฐาน “ร่วมกันฉ้อโกงประชาชนโดยการแสดงตนเป็นคนอื่น ร่วมกันโดยทุจริต หรือโดยหลอกลวง นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชน ร่วมกันมีส่วนร่วมในองค์กรอาชญากรรมข้ามชาติสมคบกันโดยการตกลงกันตั้งแต่สองคนขึ้นไป เพื่อกระทําความผิดฐานฟอกเงินและได้มีการกระทําความผิดฐานฟอกเงินเพราะเหตุที่ได้มีการสมคบกัน และร่วมกันฟอกเงิน”
ทั้งนี้ กระทรวงดิจิทัลฯ จะเร่งดําเนินการขยายผลการจับกุมครั้งนี้โดยสืบถึงที่มาของข้อมูลส่วนบุคคล ที่มีการนํามาใช้ดําเนินการของแก๊งค์คอลเซ็นเตอร์นี้ด้วย โดยขอแจ้งเตือนพี่น้องประชาชนว่า ประชาชนคนใดที่หลงเชื่อนําบัญชีของตนเองไปขายบัญชีม้า ขอให้รีบดําเนินการไปปิดบัญชีดังกล่าวโดยเร็ว เพราะการเปิดบัญชีม้า เป็นความผิดตาม มาตรา ๙ แห่ง พ.ร.ก. มาตรการป้องกันและปราบปรามอาชญากรรมทางเทคโนโลยี พ.ศ. ๒๕๖๖ ต้องระวางโทษจําคุกตั้งแต่สองปีถึงห้าปี หรือปรับตั้งแต่สองแสนบาทถึงห้าแสนบาท หรือทั้งจําทั้งปรับ
________________________
รัฐบาลไทย-ข่าวทำเนียบรัฐบาล-Royal Decree on Zoning of Entertainment Places in Eastern Aviation City approved by cabinet
วันพฤหัสบดีที่ 31 สิงหาคม 2566
31/08/2566
Royal Decree on Zoning of Entertainment Places in Eastern Aviation City approved by cabinet
Royal Decree on Zoning of Entertainment Places in Eastern Aviation City approved by cabinet
August 29, 2023, Deputy Government Spokesperson Traisuree Taisaranakul disclosed that the cabinet approved the draft Royal Decree on Zoning of Entertainment Places in Rayong Province (No. ...), B.E. ..., as proposed by Ministry of Interior.
The draft Royal Decree prescribes zoning of entertainment places in EEC-U-Tapao Airport and the Eastern Aviation City in Rayong province to ensure orderliness of the local area. Entertainment zone, located in the EEC-U-Tapao Airport and the Eastern Aviation City, will have the approximate area of 2,662 rai. The approved Royal Decree is in line with the Ministerial Regulation determining opening and closing days and hours of entertainment place (No. 2), B.E. 2566 (2023), which has been announced in the Royal Gazette on August 25, 2023, to allow 24-hour operation of entertainment places located in the Eastern Airport City in order to accommodate travelers and passengers.
รัฐบาลไทย-ข่าวทำเนียบรัฐบาล-ดีอีเอส ร่วมกิจกรรมอบรมสัมมนา โครงการ Going Forward 2023
วันพฤหัสบดีที่ 31 สิงหาคม 2566
ดีอีเอส ร่วมกิจกรรมอบรมสัมมนา โครงการ Going Forward 2023
ดีอีเอส ร่วมกิจกรรมอบรมสัมมนา โครงการ Going Forward 2023
วันนี้ (31 ส.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมกิจกรรมอบรมสัมมนา แลกเปลี่ยนเรียนรู้ ส่งเสริมความสัมพันธ์ที่ดีระหว่างผู้บริหารสํานักงานฯ และคณะกรรมการภายใต้กฎหมายคุ้มครองข้อมูลส่วนบุคคล ณ ห้อง Ballroom A โรงแรมมิลเลนเนียม ฮิลตัน กรุงเทพฯ
___________________
รัฐบาลไทย-ข่าวทำเนียบรัฐบาล-รมว.ดีอีเอส เปิดตัว “GD Catalog Smart Plus” ฟีเจอร์อัจฉริยะบัญชีข้อมูลภาครัฐ พร้อมมอบรางวัลหน่วยงานดีเด่นในการขับเคลื่อน GD Catalog ประจำปี 2566
วันพฤหัสบดีที่ 31 สิงหาคม 2566
รมว.ดีอีเอส เปิดตัว “GD Catalog Smart Plus” ฟีเจอร์อัจฉริยะบัญชีข้อมูลภาครัฐ พร้อมมอบรางวัลหน่วยงานดีเด่นในการขับเคลื่อน GD Catalog ประจําปี 2566
รมว.ดีอีเอส เปิดตัว “GD Catalog Smart Plus” ฟีเจอร์อัจฉริยะบัญชีข้อมูลภาครัฐ พร้อมมอบรางวัลหน่วยงานดีเด่นในการขับเคลื่อน GD Catalog ประจําปี 2566
(วันนี้) 31 สิงหาคม 2566 – นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เป็นประธานเปิดการประชุมสัมมนา “โครงการจัดทําบัญชีข้อมูลภาครัฐ (Government Data Catalog) ประจําปีงบประมาณ พ.ศ. 2566” จัดขึ้นโดยสํานักงานสถิติแห่งชาติ เพื่อประชาสัมพันธ์และสร้างความตระหนักรู้ถึงความสําคัญของบัญชีข้อมูลภาครัฐ พร้อมการบรรยายรายละเอียดฟีเจอร์ใหม่และประสิทธิภาพของ Government Data Catalog ที่ได้รับการพัฒนาให้ชาญฉลาดยิ่งขึ้น เรียกว่า Smart Plus รวมทั้งมอบโล่รางวัลให้กับหน่วยงานและจังหวัดที่มีผลงานโดดเด่นในการขับเคลื่อนบัญชีข้อมูลภาครัฐ ประจําปี 2566 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ดร.ปิยนุช วุฒิสอน ผู้อํานวยการสํานักงานสถิติแห่งชาติ ผู้บริหารกระทรวง ดีอีเอสและสํานักงานสถิติแห่งชาติ วิทยากรผู้ทรงคุณวุฒิและผู้แทนหน่วยงานภาครัฐและเอกชน รวมถึงสื่อมวลชนแขนงต่างๆ เข้าร่วมงาน ณ ห้องบอลรูม 1 ชั้น 5 โรงแรม เอส 31 สุขุมวิท
_________________________
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับถนนสาย อบ.4019 จังหวัดอุบลราชธานี เสร็จสมบูรณ์
วันพฤหัสบดีที่ 31 สิงหาคม 2566
กรมทางหลวงชนบท ก่อสร้างและยกระดับถนนสาย อบ.4019 จังหวัดอุบลราชธานี เสร็จสมบูรณ์
เพิ่มประสิทธิภาพการคมนาคมขนส่งให้ประชาชนเดินทางระหว่างตําบล อําเภอ ได้อย่างสะดวกรวดเร็วและปลอดภัย
กรมทางหลวงชนบท กระทรวงคมนาคม โดยสํานักงานทางหลวงชนบทที่ 7 (อุบลราชธานี) ดําเนินโครงการก่อสร้างถนนและยกระดับทางหลวงชนบทสาย อบ.4019 แยก ทล.2172 - บ้านนาเยีย อําเภอนาเยีย จังหวัดอุบลราชธานี เสร็จสมบูรณ์ โดยก่อสร้างถนนคอนกรีตเสริมเหล็กขนาด 2 ช่องจราจร ขยายผิวจราจรกว้าง 6 เมตร ไหล่ทางกว้างข้างละ 1 เมตร พร้อมติดตั้งเครื่องหมายจราจรและสิ่งอํานวยความปลอดภัย บริเวณช่วง กม. ที่ 1+500 - 6+350 และ 17+400 - 21+025 รวมระยะทาง 8.475 กิโลเมตร ใช้งบประมาณ 52.230 ล้านบาท เพื่อเป็นการยกระดับคุณภาพชีวิตที่ดีให้ประชาชนสามารถเดินทางขนส่งพืชผลทางการเกษตรเชื่อมระหว่างอําเภอนาเยียไปยังอําเภอพิบูลมังสาหารได้เป็นอย่างดี รวมถึงใช้เป็นเส้นทางลัด/ทางเลี่ยงในช่วงเทศกาลและแบ่งเบาการจราจร เนื่องจากเส้นทางนี้มีปริมาณการจราจรมากถึง 3,739 คัน/วัน
รัฐบาลไทย-ข่าวทำเนียบรัฐบาล-รฟท. เพิ่มพ่วงตู้ปรับอากาศในขบวนรถชานเมือง เส้นทางสายตะวันออก
วันพฤหัสบดีที่ 31 สิงหาคม 2566
รฟท. เพิ่มพ่วงตู้ปรับอากาศในขบวนรถชานเมือง เส้นทางสายตะวันออก
กรุงเทพ - ปราจีนบุรี เพิ่ม 2 ขบวน เริ่ม 1 กันยายน 66
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่กระทรวงคมนาคมมีนโยบายส่งเสริมให้ประชาชนหันมาใช้ระบบขนส่งสาธารณะเพิ่มขึ้น เพื่อลดการใช้พลังงานเชื้อเพลิง และผลกระทบต่อสิ่งแวดล้อม นายนิรุฒ มณีพันธ์ ผู้ว่าการรถไฟแห่งประเทศไทย ได้ดําเนินตามนโยบาย โดยได้เพิ่มตู้ปรับอากาศพ่วงกับขบวนรถชานเมือง ในเส้นทางสายตะวันออกอีก 2 ขบวน ได้แก่ ขบวนรถชานเมืองที่ 371/372 กรุงเทพ -ปราจีนบุรี - กรุงเทพ เพื่ออํานวยความสะดวกรองรับการเดินทางของประชาชน และกลุ่มคนทํางานที่ใช้บริการรถไฟเดินทางแบบไปเช้าเย็นกลับ โดยจะเปิดให้สํารองที่นั่งผ่านระบบ D-ticket ได้ในวันเดินทาง อัตราค่าโดยสารพิเศษ เริ่มต้นที่ 20 บาท เริ่มให้บริการตั้งแต่วันที่ 1 กันยายน 2566 เป็นต้นไป
"การเพิ่มตู้ปรับอากาศพ่วงกับขบวนรถชานเมืองในเส้นทางสายตะวันออกครั้งนี้ นายนิรุฒ มณีพันธ์ ผู้ว่าการรถไฟแห่งประเทศไทย ได้ให้ความสําคัญต่อการปรับปรุงพัฒนาการให้บริการที่ดีตลอดเวลา หลังจากก่อนหน้านี้ได้นําร่องเพิ่มตู้ปรับอากาศพ่วงกับขบวนรถชานเมือง ในเส้นทางสายตะวันออก กรุงเทพ - ฉะเชิงเทราไปแล้ว 2 ขบวน เมื่อวันที่ 4 พฤษภาคม 2566 ที่ผ่านมา ซึ่งได้รับผลตอบรับที่ดี มีผู้โดยสารใช้บริการเพิ่มขึ้นอย่างต่อเนื่อง"
นายเอกรัชกล่าวว่า รฟท. คาดหวังว่าการปรับเพิ่มตู้โดยสารปรับอากาศพ่วงกับขบวนรถชานเมือง จะช่วยอํานวยความสะดวกรองรับการเดินทางของประชาชน และช่วยลดความแออัด เพิ่มทางเลือกในการเดินทางให้กับผู้โดยสาร ซึ่งหลังจากนี้ รฟท. ยังมีแผนทยอยเพิ่มทางเลือกให้กับขบวนรถเชิงสังคม โดยพ่วงตู้โดยสารปรับอากาศกับขบวนรถชานเมืองเส้นทางอื่น ตลอดจนเพิ่มการเดินรถอย่างต่อเนื่อง ให้สอดรับกับความต้องการเดินทางของประชาชน ควบคู่กับการตรวจเช็คและปรับปรุงตู้โดยสาร เพื่อนํามาเปิดให้บริการประชาชนได้อย่างเพียงพอ
สําหรับ ผู้โดยสารที่มีความประสงค์จะเดินทาง สามารถตรวจสอบข้อมูลและสอบถามรายละเอียดเพิ่มเติม ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์ การรถไฟแห่งประเทศไทย
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ให้การต้อนรับ Mr. Sameer Kumar Khare Executive Director of the Board of Directors, ADB ในโอกาสเดินทางเยือนประเทศไทย
วันพฤหัสบดีที่ 31 สิงหาคม 2566
นายชยธรรม์ พรหมศร ปลัดกระทรวงคมนาคม ให้การต้อนรับ Mr. Sameer Kumar Khare Executive Director of the Board of Directors, ADB ในโอกาสเดินทางเยือนประเทศไทย
....
เมื่อวันที่ 28 สิงหาคม 2566 นายชยธรรม์ พรหมศร ปลัดกระทรวงคมนาคม ให้การต้อนรับ Mr. Sameer Kumar Khare Executive Director of the Board of Directors, the Asian Development Bank (ADB) และคณะ ในโอกาสเดินทางเยือนประเทศไทยอย่างเป็นทางการ และเข้าเยี่ยมคารวะ แลกเปลี่ยนข้อมูลในประเด็นยุทธศาสตร์การพัฒนาการคมนาคมขนส่งของไทย รวมทั้งแนวทางความร่วมมือระหว่างกระทรวงคมนาคมกับ ADB ในอนาคต โดยมี นางสิริรัตน์ วีรวิศาล รองอธิบดีกรมการขนส่งทางบก นายสุรพงษ์ เมี้ยนมิตร รองผู้อํานวยการสํานักงานนโยบายและแผนการขนส่งและจราจร ผู้แทนกรมทางหลวง กรมท่าอากาศยาน การรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท ท่าอากาศยานไทย จํากัด (มหาชน) และสํานักงานปลัดกระทรวงคมนาคม ร่วมหารือ ณ ห้องประชุมกระทรวงคมนาคม
นายชยธรรม์ พรหมศร กล่าวว่า กระทรวงคมนาคมได้ดําเนินโครงการพัฒนาระบบคมนาคมขนส่งของประเทศไทย ให้สามารถตอบสนองผู้ใช้บริการและรองรับการเจริญเติบโตของประเทศ รวมทั้งยกระดับคุณภาพชีวิตของประชาชน โดยการพัฒนาโครงสร้างพื้นฐานของประเทศภายใต้ยุทธศาสตร์ของกระทรวงฯ ให้มีประสิทธิภาพ ปลอดภัยและเป็นมิตรกับสิ่งแวดล้อม และประชาชนสามารถเข้าถึงได้อย่าง เสมอภาคและเท่าเทียม โดยยึดหลักระบบคมนาคมขนส่งต้องมีความสะดวก ปลอดภัย ตรงเวลา ราคาสมเหตุสมผล พร้อมเชื่อมโยงการคมนาคมขนส่งทั้ง 4 มิติ (ทางบก ราง น้ํา และอากาศ) ปัจจุบันกระทรวงฯ ได้มีการดําเนินโครงการเพื่อการขนส่งสาธารณะที่ยั่งยืน เพื่อให้ความสําคัญเกี่ยวกับการเปลี่ยนแปลงสภาพภูมิอากาศ (Climate Change) โดยมีการผลักดันเทคโนโลยียานยนต์ไฟฟ้าสําหรับรถโดยสารสาธารณะ เทคโนโลยียานยนต์ไฟฟ้าสําหรับรถไฟ และเทคโนโลยียานยนต์ไฟฟ้าสําหรับเรือโดยสารสาธารณะ โดยนําเรือไฟฟ้ามาใช้ในการขนส่งผู้โดยสารทั้งในแม่น้ําเจ้าพระยาและคลองสายหลักในกรุงเทพฯ ซึ่งแสดงให้เห็นถึงความมุ่งมั่นของกระทรวงฯ ในการพัฒนาระบบคมนาคมขนส่งที่เป็นมิตรกับสิ่งแวดล้อม โดยได้รับการสนับสนุนอย่างดียิ่งจากทั้งภาครัฐ ภาคเอกชน สถาบันการเงินต่าง ๆ รวมถึงได้รับการสนับสนุนทางการเงินและทางวิชาการจาก ADB
ในโอกาสนี้ คณะกรรมการบริหาร ADB ได้ชื่นชมประเทศไทยที่ได้ดําเนินการโครงการพัฒนาระบบคมนาคมขนส่ง โดยมุ่งส่งเสริมและพัฒนารูปแบบการขนส่งที่เป็นมิตรกับสิ่งแวดล้อม ลดการปล่อยก๊าซเรือนกระจก โดยใช้พลังงานสะอาดทดแทนการใช้พลังงานดีเซล และความก้าวหน้าในการดําเนินนโยบายระบบราง ซึ่งปัจจุบัน ADB มีโครงการที่ดําเนินการกับกระทรวงฯ อาทิ โครงการส่วนต่อขยายทางหลวงเชื่อมสนามบินอู่ตะเภา โครงการความร่วมมือทางวิชาการด้าน E-mobility และ Feeder service ในเขตกรุงเทพฯ พร้อมทั้งได้ยืนยันการสานต่อการสนับสนุนรัฐบาลไทย และกระทรวงฯ ตามแนวทางที่กระทรวงฯ เสนอ ในการสนับสนุนความร่วมมือทางเทคนิค เพื่ออํานวยความสะดวกการขนส่งและโลจิสติกส์ระหว่างประเทศ การขนส่งข้ามพรมแดน เพื่อให้ไทยและประเทศในอนุภูมิภาคสามารถใช้โครงสร้างพื้นฐานได้เต็มศักยภาพ
นอกจากนี้ ทั้งสองฝ่ายได้แลกเปลี่ยนทิศทางการดําเนินงานอื่น ๆ ทั้งการดึงดูดภาคเอกชนให้มีส่วนร่วมในการลงทุนโครงสร้างพื้นฐานและบทบาทของภาครัฐในการสนับสนุน โดยยกตัวอย่างกรณีศึกษาความสําเร็จในการเปลี่ยนผ่านรถโดยสารสาธารณะในพื้นที่กรุงเทพฯ
รัฐบาลไทย-ข่าวทำเนียบรัฐบาล-PM Srettha Thavisin meets with Chinese Ambassador to Thailand
วันพุธที่ 30 สิงหาคม 2566
30/08/2566
PM Srettha Thavisin meets with Chinese Ambassador to Thailand
PM Srettha Thavisin meets with Chinese Ambassador to Thailand
August 29, 2023, H.E. Mr. Han Zhiqiang, Ambassador of People’s Republic of China to Thailand, together with Mr. Wu Zhiwu, Minister at the Embassy of the People's Republic of China to Thailand and the delegation, paid a courtesy call on Prime Minister Srettha Thavisin to congratulate him on being appointed as 30th Prime Minister of Thailand. Participating in the meeting were Dr. Prommin Lertsuridej, M.D., Mr. Parnpree Bahiddha-Nukara, Mr. Chakrapong Sangmanee, and Ms. Sarassanun Annopporn.
The Prime Minister affirmed his policy on reinforcing relations between Thailand and China in both economic, social, and cultural dimensions. The two parties also discussed relaxation of visa measures and regulations for Chinese citizens traveling to Thailand to promote investment and tourism, especially during the high season.
The Chinese Ambassador stated that Thailand is China’s important strategic partner, and China stands ready to cooperate and support the Thai Government under the leadership of Pheu Thai Party. He also extended an invitation for the Prime Minister to pay an official visit to China, and meet with President Xi Jinping to discuss economic development and cooperation.
รัฐบาลไทย-ข่าวทำเนียบรัฐบาล-ปลัด กษ. มอบ “เศรษฐเกียรติฯ” รุกหารืออุตสาหกรรมอินทผาลัม
วันพุธที่ 30 สิงหาคม 2566
ปลัด กษ. มอบ “เศรษฐเกียรติฯ” รุกหารืออุตสาหกรรมอินทผาลัม
ปลัด กษ. มอบ “เศรษฐเกียรติฯ” รุกหารืออุตสาหกรรมอินทผาลัม
เมื่อวันที่ 29 สิงหาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ร่วมหารือกับนาย Mohammad Bin Fahad Alnuwairanประธานเจ้าหน้าที่บริหาร (CEO) และคณะเจ้าหน้าที่ของหน่วยงาน National Center for Palms & Dates (NCPD) กระทรวงสิ่งแวดล้อม น้ํา และการเกษตร แห่งราชอาณาจักรซาอุดีอาระเบีย โดยมีนายดามพ์ บุญธรรม เอกอัครราชทูต ณ กรุงริยาด เข้าร่วม ณ สํานักงาน NCPD ราชอาณาจักรซาอุดีอาระเบีย
สําหรับการประชุมหารือดังกล่าว ฝ่ายซาอุดีอาระเบีย ได้นําเสนอข้อมูลของหน่วยงาน NCPD ซึ่งเป็นหน่วยงานศูนย์กลางในการกํากับดูแลอุตสาหกรรมอินทผาลัมทั้งระบบของซาอุดีอาระเบีย โดยมีการควบคุมมาตรฐานการปลูก โรงงานแปรรูป การขนส่ง การตลาด การขาย และการลงทุน ทั้งในประเทศและต่างประเทศ และได้ยกตัวอย่างสินค้าที่แปรรูปมาจากอินทผาลัม ได้แก่ เบเกอรี่ แยม ไซรัป นมโปรตีน และโยเกิร์ต เป็นต้น นอกจากนี้ ยังได้เชิญคณะฝ่ายไทยเยี่ยมชมสํานักงาน NCPD เพื่อศึกษาดูงานระบบการทํางานของ NCPD ด้านการทําสื่อโฆษณาและ E-commerce
ทั้งนี้ ฝ่ายไทย ได้กล่าวแสดงความขอบคุณฝ่ายซาอุดีอาระเบียในการเชิญมาร่วมหารือในครั้งนี้ และยืนยันความพร้อมของไทยในการให้ความร่วมมือกับซาอุดีอาระเบียเพื่อพัฒนาผลิตภัณฑ์อินทผาลัมระหว่างกัน พร้อมทั้งผลักดันการจัดทําโครงการอบรมแลกเปลี่ยนทักษะความรู้และประสบการณ์ในห่วงโซ่อุตสาหกรรมการผลิตอินทผาลัมระหว่างสองประเทศ เพื่อนําไปสู่การพัฒนาตลาดอินทผาลัมในระดับสากล โดยฝ่ายซาอุดีอาระเบียได้รับข้อเสนอนี้ไว้พิจารณา และจะแจ้งความคืบหน้าให้ฝ่ายไทยทราบในโอกาสต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร หลักสูตร FOO (R) รุ่นที่ 10
วันพุธที่ 30 สิงหาคม 2566
สถาบันการบินพลเรือน จัดพิธีมอบประกาศนียบัตรหลักสูตร หลักสูตร FOO (R) รุ่นที่ 10
...
สถาบันการบินพลเรือน จัดพิธีมอบประกาศนียบัตรหลักสูตร หลักสูตร FOO (R) รุ่นที่ 10
นางสาววรินทร เลี่ยมนาค ผู้อํานวยการสํานักสื่อสารและพัฒนาธุรกิจการบิน รักษาการในตําแหน่งรองผู้ว่าการฝ่ายบริหาร สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร FOO (R) รุ่นที่ 10 พร้อมด้วย คณาจารย์ร่วมแสดงความยินดี ซึ่งดําเนินการฝึกอบรมระหว่างวันที่ 24 - 30 สิงหาคม 2566 โดยมีผู้เข้ารับการฝึกอบรมรวมทั้งสิ้น จํานวน 26 คน เป็นทุนจากประเทศเนปาล ภูฏาน ไทย และเมียนมาร์ เมื่อวันที่ 30 สิงหาคม 2566 ณ สบพ. กรุงเทพฯ
รัฐบาลไทย-ข่าวทำเนียบรัฐบาล-SME D Bank สนับสนุนเอสเอ็มอีไทย อัพเกรดธุรกิจ ตลอดเดือน ก.ย.66 จัดโปรแกรมพัฒนา เสิร์ฟความรู้ ตอบครบทุกความต้องการ
วันพุธที่ 30 สิงหาคม 2566
30/08/2566
SME D Bank สนับสนุนเอสเอ็มอีไทย อัพเกรดธุรกิจ ตลอดเดือน ก.ย.66 จัดโปรแกรมพัฒนา เสิร์ฟความรู้ ตอบครบทุกความต้องการ
SME D Bank จัดโปรแกรมพัฒนา พร้อมเสิร์ฟความรู้ตอบครบทุกความต้องการ ทั้งออนไซต์และออนไลน์ ตลอดเดือนกันยายน 2566 ให้บริการ ฟรี! ทุกโปรแกรม
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย เคียงข้างผู้ประกอบการสู่ความสําเร็จ ยกขบวนด้านการพัฒนา เพิ่มศักยภาพธุรกิจ เพิ่มช่องทางการขาย ขยายตลาด เสริมสร้างรายได้ รับกําลังซื้อผู้บริโภค จัดโปรแกรมพัฒนา พร้อมเสิร์ฟความรู้ตอบครบทุกความต้องการ ทั้งออนไซต์และออนไลน์ ตลอดเดือนกันยายน 2566 ให้บริการ ฟรี! ทุกโปรแกรม สมัครร่วมหรือสอบถามข้อมูลเพิ่มเติม Call CENTER 1357
1. ยกขบวนเติมทุนคู่พัฒนา ร่วมงาน The BOARD OF TRADE OF THAILAND 2023 นําเสนอสินเชื่อเงื่อนไขพิเศษให้สมาชิกสภาหอการค้าแห่งประเทศไทย วันที่ 5 ก.ย.66 เวลา 09.00-16.00 น. ณ ศูนย์ประชุมแห่งชาติสิริกิติ์
2. Workshop “Bang Bang Bang Bettering Startup” พัฒนาให้ธุรกิจเติบโต ด้วยแนวคิด Startup ภาคกลาง ครั้งที่ 2 กรุงเทพฯ วันที่ 7 ก.ย. 66 ณ สํานักเคเอ็กซ์ KX
3. กิจกรรม “การพัฒนาผู้ประกอบการ SMEs สู่นวัตกรรมทางธุรกิจตามแนวทาง BCG Model” บริหารแนวคิด สร้างกลยุทธ์ธุรกิจ พิชิตใจลูกค้า จัดในรูปแบบออนไลน์ วันที่ 7, 11 และ 14 ก.ย.66
4. เชิญร่วมฟังบรรยายพิเศษ "การเตรียมตัวเข้าสู่แหล่งทุน" ภายในงาน Bangkok Gems & Jewelry Fair 2023 วันที่ 8 ก.ย.66 ณ ศูนย์ประชุมแห่งชาติสิริกิติ์
5. Workshop “การสร้างช่องทางการขาย ด้วย LINE Shopping และสร้างนามบัตรดิจิทัลง่าย ๆ ด้วยมือถือ” วันที่ 8 ก.ย.66 รร.โฮเทล วิศมา จ.ราชบุรี และวันที่ 12 ก.ย.66 รร.แกรนด์ ปา จ.ลําพูน
6. เชิญร่วมหลักสูตร "Advanced CMF" Pitching Day นําเสนอแผนธุรกิจ ต่อยอดกิจการ วันที่ 14 ก.ย.66 ณ SME Bank Tower
7. หลักสูตร SME Scale Up to Digital Transformation “ปรับธุรกิจเพื่อรับมือกับกระแสการเปลี่ยนแปลงที่เกิดขึ้นจากเทคโนโลยีดิจิทัล” วันที่ 14 ก.ย.66 จ.เชียงใหม่ วันที่ 21 ก.ย.66 จ.พิษณุโลก และวันที่ 27 ก.ย.66 จ.อยุธยา
8. สัมมนา "จัดร้านอย่างไร ให้รวยและเฮง" แนะนําการจัดหน้าร้านด้วยหลักฮวงจุ้ย รูปแบบดิจิทัล วันที่ 14 ก.ย.66 เวลา 12.30-17.00 น. ณ รร.พลายพลัส จ.ระยอง
9. จัดเต็มสินเชื่อวงเงินกู้สูงคู่บริการให้คําปรึกษาภายในงาน “GS1 Thailand Roadshow 2023” ครั้งที่ 3 Smart SME เพิ่มศักยภาพผู้ประกอบการ ด้วยมาตรฐานสินค้าสู่สากล วันที่ 20 ก.ย.66 ณ รร.แกรนด์ริชมอนด์ จ.นนทบุรี
10. หลักสูตรโครงการ CEO Network 2023 “มองภาพกว้าง สร้างวิสัยทัศน์ พบโอกาสทางธุรกิจ” เนื้อหาครบ ครอบคลุมทุกมิติ รับสมัครตั้งแต่วันนี้ – กันยายน 2566 จัดครั้งที่ 1 วันที่ 21-22 ก.ย.66 ครั้งที่ 2 วันที่ 28-29 ก.ย.66 และครั้งที่ 3 วันที่ 5-6 ต.ค.66 ณ รร.โฟร์วิงส์ สุขุมวิท 26 กรุงเทพฯ
11. บริการสินเชื่อครอบคลุมทุกกลุ่มธุรกิจ พร้อมให้คําปรึกษา SME D Coach โดยโค้ชมืออาชีพ ในงานแสดงและจําหน่ายสินค้า “SME ONE FEST 2023” ครั้งที่ 5 วันที่ 22-24 ก.ย.66 ณ ถนนนเรศวร จ.อยุธยา
12. โครงการ SME D Coach ติดต่อรับคําปรึกษายกระดับธุรกิจจากโค้ชมืออาชีพ เช่น เจาะลึกการสร้างและใช้งาน “LINE OA”, ออกแบบโลโก้สําหรับ SMEs, แนะนําใช้เครื่องมือเทคโนโลยีดิจิทัล เพิ่มศักยภาพกิจการ และช่วยขยายตลาดด้วย “Location Marketing” ตลอดปี 66
รัฐบาลไทย-ข่าวทำเนียบรัฐบาล-ปลัดดีอีเอส เปิดประชุมคณะอนุกรรมการส่งเสริมคุณธรรมดีอีเอส
วันพุธที่ 30 สิงหาคม 2566
ปลัดดีอีเอส เปิดประชุมคณะอนุกรรมการส่งเสริมคุณธรรมดีอีเอส
ปลัดดีอีเอส เปิดประชุมคณะอนุกรรมการส่งเสริมคุณธรรมดีอีเอส
วันนี้ (30 ส.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะอนุกรรมการส่งเสริมคุณธรรม กระทรวงดิจิทัลเพื่อเศรษฐกิจและสังคม ครั้งที่ 2/2566 เพื่อพิจารณาการประเมินองค์กรคุณธรรมของหน่วยงานในสังกัดกระทรวง และการคัดเลือกองค์กรคุณธรรมต้นแบบโดดเด่น (ระดับกรมหรือเทียบเท่า) ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
____________________
รัฐบาลไทย-ข่าวทำเนียบรัฐบาล-กรมทางหลวงชนบท ฟื้นฟูเส้นทางที่ได้รับผลกระทบจากอุทกภัย บริเวณถนนสาย นม.021 สะพานข้ามลำปลายมาศ จังหวัดนครราชสีมา เสร็จสมบูรณ์
วันพุธที่ 30 สิงหาคม 2566
กรมทางหลวงชนบท ฟื้นฟูเส้นทางที่ได้รับผลกระทบจากอุทกภัย บริเวณถนนสาย นม.021 สะพานข้ามลําปลายมาศ จังหวัดนครราชสีมา เสร็จสมบูรณ์
เพิ่มศักยภาพการคมนาคมระหว่างอําเภอ ประชาชนเดินทางได้อย่างสะดวกปลอดภัย
กรมทางหลวงชนบท กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติ บริเวณถนนสาย นม.021 สะพานข้ามลําปลายมาศ ตําบลหลุงตะเคียน และโนนตูม อําเภอชุมพวง จังหวัดนครราชสีมา เสร็จสมบูรณ์ โดยซ่อมสร้างผิวลาดยางนําวัสดุเดิมมาใช้ใหม่ (Recycling) กว้าง 6 - 8 เมตร ระยะทาง 2.710 กิโลเมตร และก่อสร้างถนนคอนกรีตเสริมเหล็ก กว้าง 8 เมตร ระยะทาง 406 เมตร พร้อมดาดคอนกรีตป้องกันการกัดเซาะคันทาง ใช้งบประมาณ 18.980 ล้านบาท เพื่อบรรเทาความเดือดร้อนให้ประชาชนสามารถเดินทางจากอําเภอชุมพวง - ห้วยแถลง ได้อย่างสะดวกรวดเร็วปลอดภัย เนื่องจากเป็นเส้นทางเชื่อมระหว่างถนนสาย นม.4043 แยก ทล.2175 - บ้านผักกาดหญ้า อําเภอชุมพวง กับถนนสาย นม.4006 แยก ทล.2226 - อําเภอห้วยแถลง ช่วยให้ประหยัดเวลาในการเดินทางและขนส่งพืชผลทางการเกษตร
รัฐบาลไทย-ข่าวทำเนียบรัฐบาล-พม. หนุนสร้างความเป็นอยู่ที่ดีให้ประชาชนอาเซียน ในการประชุมคณะมนตรีประชาคมสังคมและวัฒนธรรมอาเซียน ครั้งที่ 30
วันพุธที่ 30 สิงหาคม 2566
พม. หนุนสร้างความเป็นอยู่ที่ดีให้ประชาชนอาเซียน ในการประชุมคณะมนตรีประชาคมสังคมและวัฒนธรรมอาเซียน ครั้งที่ 30
พม. หนุนสร้างความเป็นอยู่ที่ดีให้ประชาชนอาเซียน ในการประชุมคณะมนตรีประชาคมสังคมและวัฒนธรรมอาเซียน ครั้งที่ 30
วันที่ 29 สิงหาคม 2566 นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ ได้รับมอบหมายให้ปฏิบัติหน้าที่หัวหน้าคณะผู้แทนไทยในระดับรัฐมนตรี เข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 30 (30th Meeting of the ASEAN Socio-Cultural Community Council: 30th ASCC Council Meeting) โดยมีผู้เข้าร่วมการประชุม ประกอบด้วยคณะมนตรีประชาคมสังคมและวัฒนธรรมอาเซียน รวมถึงผู้แทนจากประเทศติมอร์-เลสเต เลขาธิการอาเซียน ณ โรงแรม เดอะ แลงแฮม จาการ์ตา ประเทศอินโดนีเซีย
นางสาวอังคณา กล่าวว่า การประชุมคณะมนตรีประชาคมสังคมและวัฒนธรรมอาเซียน ครั้งที่ 30 มีวัตถุประสงค์เพื่อพิจารณารับรองเอกสารและแผนงานต่าง ๆ รวมถึงรายงานผลความคืบหน้าในการดําเนินการตามแผนงานประชาคมสังคมและวัฒนธรรมอาเซียน (ASCC) เพื่อรายงานต่อผู้นําในการประชุมสุดยอดอาเซียน (ASEAN Summit) ทั้งนี้ ตนได้กล่าวเน้นย้ําถึงแนวทางการสร้างประชาคมอาเซียนให้ประชาชนมีความเป็นอยู่ที่ดี มีความก้าวหน้า และมีความเข้มแข็ง ผ่านการเสริมสร้างโครงสร้างด้านสุขภาพ การส่งเสริมการพัฒนาในพื้นที่ชนบท การบรรเทาผลกระทบจากการเปลี่ยนแปลงสภาพภูมิอากาศ การปกป้องและการเสริมสร้างศักยภาพของแรงงาน และการเสริมสร้างความเข้มแข็งสําหรับการพัฒนาที่เอื้อต่อคนพิการ พร้อมทั้งสนับสนุนแนวทาง One Health เพื่อสร้างความมั่นคงด้านสุขภาพ รวมถึงข้อตกลงว่าด้วยการก่อตั้งศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ACPHEED) เพื่อเสริมสร้างความสามารถของภูมิภาคอาเซียนในการเตรียมความพร้อม เฝ้าระวัง ตรวจจับ และตอบสนองต่อเหตุฉุกเฉินด้านสาธารณสุขและโรคระบาด อีกทั้งสนับสนุนข้อตกลงในการก่อตั้งศูนย์อาเซียนว่าด้วยความร่วมมือในการควบคุมมลพิษจากหมอกควันข้ามแดน เพื่อการอํานวยความสะดวกในการร่วมมือและการประสานงานระหว่างฝ่ายต่าง ๆ ในการจัดการผลกระทบต่อที่ดิน ไฟป่า และมลพิษจากหมอกควันข้ามแดนที่เกี่ยวข้อง
นางสาวอังคณา กล่าวเพิ่มเติมว่า ที่ประชุมได้แสดงความขอบคุณต่อประเทศอินโดนีเซียที่ได้ปฏิบัติหน้าที่ในฐานะประธานการประชุมอย่างมุ่งมั่นตลอดปี 2566 พร้อมทั้งแสดงความยินดีและต้อนรับ สปป. ลาว ซึ่งจะทําหน้าที่เป็นประธานและเจ้าภาพการประชุม ในปี 2567 โดย สปป. ลาว ได้แจ้งกําหนดจัดการประชุม ASCC Council Meeting ครั้งที่ 31 ในช่วงเดือนมีนาคม 2567 ณ เมืองหลวงพระบาง และหวังเป็นอย่างยิ่งว่าจะได้ให้การต้อนรับประเทศสมาชิกอาเซียนอย่างอบอุ่นต่อไป
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ไฟเขียว! ตั้ง “คณะแพทยศาสตร์” ในสถาบันพระบรมราชชนก รองรับการผลิตบุคลากรทางการแพทย์
วันพุธที่ 30 สิงหาคม 2566
ไฟเขียว! ตั้ง “คณะแพทยศาสตร์” ในสถาบันพระบรมราชชนก รองรับการผลิตบุคลากรทางการแพทย์
.....
ที่ประชุม ครม. (29 ส.ค. 66) รับทราบร่างกฎกระทรวงจัดตั้งส่วนราชการในสถาบันพระบรมราชชนก กระทรวงสาธารณสุข พ.ศ....
.
สาระสําคัญ เป็นการจัดตั้ง “คณะแพทยศาสตร์” ให้เป็นส่วนราชการภายในสถาบันพระบรมราชชนก เพื่อรองรับการผลิตบุคลากรทางการแพทย์ซึ่งขาดแคลน
.
นอกจากนี้ ยังเป็นการสนับสนุนโครงการผลิตแพทย์เพิ่มเพื่อชาวชนบท ซึ่ง ครม. มีมติเห็นชอบโครงการนี้ เมื่อวันที่ 5 เม.ย. 2565 เรื่อง โครงการผลิตแพทย์เพิ่มแห่งประเทศไทย ปี พ.ศ. 2561-2570
.
โดยคณะแพทยศาสตร์ดังกล่าว จะช่วยแก้ไขปัญหาให้กับ “ศูนย์การแพทย์ศาสตร์ศึกษาชั้นคลินิก” ของโรงพยาบาลสวรรค์ประชารักษ์ โรงพยาบาลนครศรีธรรมราช และโรงพยาบาลราชบุรี “ซึ่งไม่มีโรงพยาบาลต้นสังกัด”
.
การแบ่งส่วนราชการในคณะ ดังนี้:
• สํานักงานคณบดี
• วิทยาลัยแพทยศาสตร์ โรงพยาบาลสวรรค์ประชารักษ์
• วิทยาลัยแพทย์ศาสตร์ โรงพยาบาลมหาราชนครศรีธรรมราช
• วิทยาลัยแพทย์ศาสตร์ โรงพยาบาลราชบุรี
.
ทั้งนี้ ร่างกฎกระทรวงฯ ที่เสนอต่อ ครม. ในครั้งนี้เป็นการเสนอเพื่อรับทราบ ส่วนขั้นตอนหลังจากนี้สํานักเลขาคณะรัฐมนตรี (สลค.) จะได้ส่งร่างกฎกระทรวงฯ ให้รัฐมนตรีว่าการกระทรวงสาธารณสุขลงนาม และประกาศในราชกิจจานุเบกษาต่อไป
.
อ่านเพิ่มเติม คลิกhttps://www.thaigov.go.th/news/contents/details/71795
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีเอสไอ จับมือ สวทช. ขยายความร่วมมือด้านวิจัยพัฒนา ยกระดับงานสืบสวนสอบสวนคดีพิเศษ
วันพุธที่ 30 สิงหาคม 2566
ดีเอสไอ จับมือ สวทช. ขยายความร่วมมือด้านวิจัยพัฒนา ยกระดับงานสืบสวนสอบสวนคดีพิเศษ
.....
กรมสอบสวนคดีพิเศษ (ดีเอสไอ) และ สํานักงานพัฒนาวิทยาศาสตร์และเทคโนโลยีแห่งชาติ (สวทช.) ขยายความร่วมมือภายใต้บันทึกข้อตกลงความร่วมมือทางวิชาการและการวิจัยพัฒนานวัตกรรมเทคโนโลยี ถึงปี 2571 เพื่อเพิ่มศักยภาพในการปฏิบัติงานสืบสวนสอบสวน ตัวอย่างความร่วมมือที่ผ่านมา เช่น การประกวดผลงานนวัตกรรมเทคโนโลยีสนับสนุนการสืบสวนสอบสวนคดีพิเศษ (Innovation for Crime Combating Conference and Contest) การแลกเปลี่ยนและเป็นที่ปรึกษาด้าน Cybersecurity และ Cryptocurrency เพื่อผลักดันให้เกิดการใช้ประโยชน์จากงานวิจัยที่มุ่งไปในทิศทางเดียวกันอย่างมีเป้าหมายและเป็นรูปธรรม
.
เนื่องจาก คดีพิเศษ เป็นคดีความผิดทางอาญาที่มีความซับซ้อน หรือกระทบอย่างรุนแรงต่อความสงบเรียบร้อยและความมั่นคงของประเทศ ต้องการเครื่องมืออุปกรณ์สนับสนุนการปฏิบัติงานที่มีประสิทธิภาพสูง ทันสมัย เท่าทันต่ออาชญากรทั้งในปัจจุบันและแนวโน้มที่จะเกิดขึ้นในอนาคต จําเป็นต้องได้รับการสนับสนุนบุคลากร สถานที่ เครื่องมืออุปกรณ์ เพื่อประยุกต์ใช้องค์ความรู้ทางวิทยาศาสตร์และเทคโนโลยีในหลากหลายสาขา ยกระดับงานวิจัยไปสู่การใช้งานจริง นําไปสู่การเพิ่มขีดความสามารถด้านการสืบสวนสอบสวนคดีพิเศษและด้านความมั่นคง ให้เกิดประโยชน์สูงสุด
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ส่งออกมะพร้าวไทย ไม่ใช้ “แรงงานลิง” ทุกขั้นตอนการผลิตตรวจสอบย้อนกลับได้
ไฟเขียว! ตั้ง “คณะแพทยศาสตร์” ในสถาบันพระบรมราชชนก รองรับการผลิตบุคลากรทางการแพทย์
ชวนผู้ประกอบการกิจการโรงงานใช้ระบบ “iSingleForm” ติดตามทิศทางภาวะเศรษฐกิจทางอุตสาหกรรมไทย
บริจาคเพื่อการศึกษา ผ่านระบบ e-Donation ลดหย่อนภาษีได้ 2 เท่า
เสริมแกร่งสมุนไพรไทย ใช้การวิจัยปูทาง ตั้งเป้ามูลค่าตลาด ทะลุแสนล้านบาท ภายในปี 70
รัฐบาลไทย-ข่าวทำเนียบรัฐบาล-พม. ดึงเครือข่าย พร้อมแกนนำเด็กและเยาวชน มุ่งพัฒนาศักยภาพให้พร้อมรองรับการเปลี่ยนแปลงในอนาคต
วันพุธที่ 30 สิงหาคม 2566
พม. ดึงเครือข่าย พร้อมแกนนําเด็กและเยาวชน มุ่งพัฒนาศักยภาพให้พร้อมรองรับการเปลี่ยนแปลงในอนาคต
พม. ดึงเครือข่าย พร้อมแกนนําเด็กและเยาวชน มุ่งพัฒนาศักยภาพให้พร้อมรองรับการเปลี่ยนแปลงในอนาคต
วันนี้ (30 ส.ค. 66) เวลา 11.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการงานสมัชชาการพัฒนาเด็กและเยาวชนแห่งชาติ ครั้งที่ 15 ประจําปี 2566 ภายใต้หัวข้อ “การพัฒนาศักยภาพเด็กและเยาวชนให้พร้อมรองรับต่อการเปลี่ยนแปลงในอนาคต” ซึ่งจัดขึ้นระหว่างวันที่ 30 - 31 สิงหาคม 2566 โดยมี นางอภิญญา ชมภูมาศ อธิบดีกรมกิจการเด็กและเยาวชน กล่าวรายงาน พร้อมด้วยผู้แทนหน่วยงานภาครัฐ เอกชน และประชาสังคม รวมถึงภาคการศึกษาและวิชาการ เครือข่ายผู้ทํางานด้านเด็กและเยาวชน ผู้แทนสภาเด็กและเยาวชน คณะอนุกรรมการจัดสมัชชาการพัฒนาเด็กและเยาวชนแห่งชาติ และวิทยากรผู้ทรงคุณวุฒิ ประมาณ 500 คน เข้าร่วมประชุม ณ โรงแรมปรินซ์ พาเลซ กรุงเทพฯ และผ่านระบบ Zoom Meeting
นายอนุกูล กล่าวว่า การประชุมสมัชชาการพัฒนาเด็กและเยาวชนแห่งชาติ เกิดขึ้นภายใต้การกํากับดูแลของคณะอนุกรรมการจัดสมัชชาการพัฒนาเด็กและเยาวชนแห่งชาติ ที่แต่งตั้งโดยคณะกรรมการส่งเสริมการพัฒนาเด็กและเยาวชนแห่งชาติ ซึ่งจัดขึ้นอย่างต่อเนื่องปีละครั้ง ตั้งแต่ปี 2553 สําหรับปี 2566 นับเป็นครั้งที่ 15 เพื่อให้ผู้ปฏิบัติงานด้านเด็กและเยาวชน รวมทั้งแกนนําเด็กและเยาวชน ได้มาร่วมกันวิเคราะห์สถานการณ์ และเสนอแนวทางในการพัฒนาเด็กและเยาวชนให้สอดคล้องกับสถานการณ์ความเปลี่ยนแปลง และการดําเนินชีวิตในปัจจุบัน อีกทั้งเพื่อผลักดันให้เป็นข้อเสนอเชิงนโยบายในการส่งเสริมการพัฒนาเด็กและเยาวชนที่พร้อมรองรับต่อการเปลี่ยนแปลงอย่างมีศักยภาพ ภายใต้ความร่วมมือของภาคีเครือข่ายทุกภาคส่วน
นายอนุกูล กล่าวต่อไปว่า ปี 2566 คณะอนุกรรมการจัดสมัชชาการพัฒนาเด็กและเยาวชนแห่งชาติ ได้คัดเลือกประเด็น “การพัฒนาศักยภาพเด็กและเยาวชนให้พร้อมรองรับต่อการเปลี่ยนแปลงในอนาคต” เป็นหัวข้อหลักในการจัดงานสมัชชาฯ ซึ่งประกอบด้วย 5 ประเด็นย่อย ได้แก่ 1. การพัฒนาทักษะทางด้านสังคม 2. การปรับตัวให้เข้ากับยุค Digital disruption 3. การสร้างความเข้าใจเกี่ยวกับประเด็น “ความแตกต่างแต่ไม่แตกแยก” 4. การสร้างสภาพแวดล้อมที่ปลอดภัยสําหรับเด็กและเยาวชน และ 5. การรู้จักสิทธิและหน้าที่ และสวัสดิการที่เกี่ยวข้อง นับเป็นโอกาสอันดีที่เครือข่ายผู้ทํางานด้านเด็กและเยาวชนทั้งในส่วนกลางและส่วนภูมิภาค ได้มาร่วมกันวิเคราะห์สถานการณ์ แลกเปลี่ยนความคิดเห็น ทัศนคติ และหาทางออกที่เหมาะสมร่วมกัน ซึ่งผลจากการประชุม ทั้ง 2 วัน จะทําให้ได้ข้อเสนอเชิงนโยบายเพื่อการพัฒนาเด็กและเยาวชนให้มีศักยภาพและทักษะที่พร้อมสําหรับการเปลี่ยนแปลงในอนาคต โดยตนจะร่วมนําข้อมติสมัชชาฯ ไปผลักดันให้เกิดผลอย่างเป็นรูปธรรม
นางอภิญญา กล่าวเพิ่มเติมว่า สําหรับการประชุมฯ ครั้งนี้ ทั้งในระดับภาคและระดับชาติ มีรูปแบบผสมผสาน (Online และ On Site) ระหว่างวันที่ 30 - 31 สิงหาคม 2566 ซึ่งประกอบด้วยกิจกรรมสําคัญ ได้แก่ การเสวนาและอภิปรายประเด็กหลัก 5 ประเด็น การปาฐกถาพิเศษ หัวข้อ “การพัฒนาศักยภาพเด็กและเยาวชนให้พร้อมรองรับต่อการเปลี่ยนแปลงในอนาคต” โดยรองศาสตราจารย์ นายแพทย์สุริยเดว ทรีปาตี การนําเสนอผลการอภิปรายกลุ่มย่อย และเปิดเวทีรับฟังความคิดเห็น การอภิปรายร่างมติ การลงมติ และรับรองมติสมัชชาฯ และการเสนอข้อมติสมัชชาฯ ต่อนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ทีมโฆษกฯ สักการะสิ่งศักดิ์สิทธิ์ประจำทำเนียบรัฐบาลในโอกาสจะสิ้นสุดวาระ พร้อมเข้าพบนายกรัฐมนตรีเพื่อขอบคุณในการสนับสนุนตลอดระยะเวลาการทำงาน
วันพุธที่ 30 สิงหาคม 2566
30/08/2566
ทีมโฆษกฯ สักการะสิ่งศักดิ์สิทธิ์ประจําทําเนียบรัฐบาลในโอกาสจะสิ้นสุดวาระ พร้อมเข้าพบนายกรัฐมนตรีเพื่อขอบคุณในการสนับสนุนตลอดระยะเวลาการทํางาน
ทีมโฆษกฯ สักการะสิ่งศักดิ์สิทธิ์ประจําทําเนียบรัฐบาลในโอกาสจะสิ้นสุดวาระ พร้อมเข้าพบนายกรัฐมนตรีเพื่อขอบคุณในการสนับสนุนตลอดระยะเวลาการทํางาน
วันนี้ (30 ส.ค. 66) เวลา 08.29 น. ทีมโฆษกประจําสํานักนายกรัฐมนตรีประกอบด้วย นางสาวรัชดา ธนาดิเรก นางสาวไตรศุลี ไตรสรณกุล นางสาวทิพานัน ศิริชนะ รองโฆษกประจําสํานักนายกรัฐมนตรี ได้ทําการสักการะพระพรหมบนตึกไทยคู่ฟ้า ศาลพระภูมิเจ้าที่ และศาลตา ศาลยาย สิ่งศักดิ์สิทธิ์ประจําทําเนียบรัฐบาล ในโอกาสกําลังจะสิ้นสุดวาระ
จากนั้น ทั้ง 3 ท่าน ได้เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และมอบพวงมาลัยเพื่อแสดงความขอบคุณนายกรัฐมนตรีที่ให้โอกาส และเชื่อมั่นทีมงานโฆษก คอยให้การสนับสนุนภารกิจของทีมโฆษกฯ ซึ่งนอกจากนายกรัฐมนตรีจะเป็นผู้บังคับบัญชาแล้ว ยังเปรียบเหมือนผู้ใหญ่ในครอบครัว ที่คอยให้คําแนะนําปรึกษาและให้กําลังใจแก่ทีมโฆษกฯ และเจ้าหน้าที่อย่างเต็มที่ทุกด้านตลอดระยะเวลาการทํางานที่ผ่านมา
ทั้งนี้ พลเอก ประยุทธ์ ได้กล่าวขอบคุณทีมรองโฆษกฯ ที่ได้เข้ามาอวยพร รวมถึงขอบคุณสําหรับความร่วมมือกันในการทํางานทุกภารกิจที่สามารถผ่านไปได้อย่างราบรื่น และอวยพรให้ทีมโฆษกฯ ทุกคนปฏิบัติหน้าที่ของตนเองที่กําลังจะเกิดขึ้นในอนาคตอย่างเต็มที่ เพื่อประโยชน์แก่ชาติบ้านเมือง และส่วนรวมต่อไป หลังจากนี้ทุกคนยังสามารถพบเจอกันได้ มีอะไรก็พูดคุยกัน ไม่ได้หายไปไหน ซึ่งบรรยากาศการเข้าพบเป็นไปอย่างอบอุ่น และเป็นกันเอง ทั้งนี้ ระหว่างที่นายกรัฐมนตรีกล่าวขอบคุณ ทีมรองโฆษกฯ มีน้ําตาคลอ ด้วยความตื้นตันใจ หลังจากนั้น นายกรัฐมนตรีและทีมรองโฆษกฯ ได้โอบกอดให้กําลังใจซึ่งกันและกัน
รัฐบาลไทย-ข่าวทำเนียบรัฐบาล-สินเชื่อ BCG Model ส่งเสริมภาคเกษตรเปลี่ยนการผลิตให้เป็นมิตรสิ่งแวดล้อม
วันพุธที่ 30 สิงหาคม 2566
30/08/2566
สินเชื่อ BCG Model ส่งเสริมภาคเกษตรเปลี่ยนการผลิตให้เป็นมิตรสิ่งแวดล้อม
วันจันทร์ที่ 21 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ธนาคารเพื่อการเกษตรและสหกรณ์การเกษตร หรือ ธ.ก.ส. จัดโครงการสินเชื่อ BCG Model
วงเงินรวม 35,000 ล้านบาทเพื่อจูงใจให้เกษตรกรและผู้ประกอบการเกษตรปรับเปลี่ยนกระบวนการผลิตให้เป็นมิตรต่อสิ่งแวดล้อม
แบ่งเป็น สินเชื่อเพื่อเศรษฐกิจชีวภาพ ส่งเสริมการนําเทคโนโลยีชีวภาพมาใช้เพิ่มศักยภาพการผลิต
สินเชื่อเพื่อเศรษฐกิจหมุนเวียน สนับสนุนการลดปริมาณของเสียในกระบวนการผลิต เช่น นําวัสดุกลับมาใช้ซ้ํา
และสินเชื่อสีเขียว สนับสนุนการทําเกษตรอินทรีย์ ส่งเสริมการใช้พลังงานสะอาด
ครอบคลุมทั้งกลุ่มที่เพิ่งเริ่มทําโครงการ อยู่ระหว่างขอรับรองมาตรฐาน และได้รับการรับรองมาตรฐานแล้ว
ทั้งบุคคลและนิติบุคคล ระยะเวลาโครงการตั้งแต่วันนี้ – 31 มี.ค.2571 สอบถามรายละเอียดได้ที่ ธ.ก.ส.
ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ติดตามความก้าวหน้าการดำเนินงานของกรมอุตุนิยมวิทยา
วันพุธที่ 30 สิงหาคม 2566
ดีอีเอส ติดตามความก้าวหน้าการดําเนินงานของกรมอุตุนิยมวิทยา
ดีอีเอส ติดตามความก้าวหน้าการดําเนินงานของกรมอุตุนิยมวิทยา
วันนี้(30ส.ค.66)นายเอกพงษ์หริ่มเจริญผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)ตรวจเยี่ยมกรมอุตุนิยมวิทยาเพื่อติดตามความก้าวหน้าการดําเนินงานต่างๆในปีงบประมาณพ.ศ.๒๕๖๖และสรุปผลการดําเนินงานสําคัญรวมถึงแผนบริหารความเสี่ยงเพื่อป้องกันผลกระทบต่อการปฏิบัติงานและความเสียหายต่อทุกภาคส่วนที่เกี่ยวข้องและความสําคัญในการยกระดับศักยภาพของบุคลากรกรมอุตุนิยมวิทยาเพื่อเป็นขวัญกําลังใจแก่เจ้าหน้าที่โดยมีว่าที่ร้อยตรีธนะสิทธิ์เอี่ยมอนันชัยรองอธิบดีกรมอุตุนิยมวิทยาฝ่ายวิชาการนาวาตรีสมนึกสุขวณิชรองอธิบดีกรมอุตุนิยมวิทยาฝ่ายบริหารพร้อมด้วยข้าราชการและเจ้าหน้าที่ให้การต้อนรับณห้องประชุมกรมอุตุนิยมวิทยาบางนากรุงเทพฯ
____________
รัฐบาลไทย-ข่าวทำเนียบรัฐบาล-กระทรวงเกษตรฯ ส่งผู้แทนร่วมงานนิทรรศการด้านพลังงานสิ่งแวดล้อมและยานยนต์ไฟฟ้าใหญ่ที่สุดในอาเซียน
วันพุธที่ 30 สิงหาคม 2566
กระทรวงเกษตรฯ ส่งผู้แทนร่วมงานนิทรรศการด้านพลังงานสิ่งแวดล้อมและยานยนต์ไฟฟ้าใหญ่ที่สุดในอาเซียน
กระทรวงเกษตรฯ ส่งผู้แทนร่วมงานนิทรรศการด้านพลังงานสิ่งแวดล้อมและยานยนต์ไฟฟ้าใหญ่ที่สุดในอาเซียน
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ ได้รับมอบหมายจาก นายประยูร อินสกุล ปลัดกระทรวงเกษตรและสหกรณ์ให้เป็นผู้แทนเข้าร่วมงาน “ASEAN’S LARGEST EVENT ON ENERGY AND ELECTRIC VEHICLE TECHNOLOGY OF THE YEAR” (นิทรรศการด้านพลังงานสิ่งแวดล้อม ปั้ม วาล์ว และยานยนต์ไฟฟ้า 2023) ที่จัดระหว่างวันที่ 30 สิงหาคม - 1 กันยายน 2566 ณ ฮอลล์ 1 – 4 ศูนย์การประชุมแห่งชาติสิริกิติ์
สําหรับกิจกรรมภายในงาน แบ่งออกเป็น 6 โซน ได้แก่ 1) โซนจัดแสดงพิเศษที่รวมสมาคมด้านพลังงานและสิ่งแวดล้อม เพื่อให้คําปรึกษาโดยมีเป้าหมายลดคาร์บอนสุทธิเป็นศูนย์ 2) โซนจัดแสดงยานยนต์แห่งอนาคต ด้วยเทคโนโลยีและการออกแบบขั้นสูงยานยนต์อัจฉริยะ ที่มีการเชื่อมต่อที่ควบคุมโดยระบบอัจฉริยะ 3) โซนจัดแสดงรถจักรยานยนต์ไฟฟ้าหลากหลายแบรนด์ โชว์เทคโนโลยี ประสิทธิภาพของแบตเตอรี่และความจุของพลังงานแบตเตอรี่ 4) โซนจัดแสดงนิทรรศการพิเศษที่นํานวัตกรรมและเทคโนโลยีต้นแบบจากมหาวิทยาลัยชั้นนําของประเทศไทยมานําเสนอ 5) โซนที่รวบรวมผู้เชี่ยวชาญด้านน้ําและหน่วยงานเพื่อให้ข้อมูลเชิงลึกเกี่ยวกับอุตสาหกรรมน้ํา และ 6) เวทีสําหรับผู้เชี่ยวชาญและบริษัทชั้นนํา ร่วมแบ่งปันวิสัยทัศน์เกี่ยวกับเทคโนโลยีและนวัตกรรมล่าสุด
รัฐบาลไทย-ข่าวทำเนียบรัฐบาล-ส่งออกมะพร้าวไทย ไม่ใช้ “แรงงานลิง” ทุกขั้นตอนการผลิตตรวจสอบย้อนกลับได้
วันพุธที่ 30 สิงหาคม 2566
ส่งออกมะพร้าวไทย ไม่ใช้ “แรงงานลิง” ทุกขั้นตอนการผลิตตรวจสอบย้อนกลับได้
.....
กระทรวงเกษตรและสหกรณ์ ร่วมกับหน่วยงานภาครัฐ ภาคเอกชนที่เกี่ยวข้องกับการผลิตและส่งออกผลิตภัณฑ์มะพร้าวไทย กําลังขับเคลื่อนมาตรการตรวจรับรองแปลงระบบผลิตอาหารปลอดภัย GAP (Good Agricultural Practice) MFP (GAP Monkey Free Plus) ที่สามารถตรวจสอบย้อนกลับได้ตลอดสายการผลิต
.
รวมทั้งเร่งผลักดัน การใช้เครื่องหมาย GAP MFP เพื่อยันว่าขั้นตอนกระบวนการผลิตและการแปรรูปมะพร้าวของประเทศไทยนั้น “ไม่ได้ใช้แรงงานลิง”
.
ปัจจุบัน ได้ทําการตรวจประเมิน GAP MFP ดังนี้ :
• แปลงมะพร้าวแกง 1,372 แปลง รวมพื้นที่ 13,546 ไร่
• แปลงมะพร้าวอ่อน 533 แปลง รวมพื้นที่ 6,597 ไร่
.
มีเป้าหมายจะตรวจให้ครอบคลุม แปลงเกษตรกรที่ได้รับการรับรอง GAP แล้วอีกประมาณ 4,526 แปลง 47,125 ไร่
.
คาดว่ามาตรการดังกล่าว จะสามารถสร้างความเชื่อมั่นต่อคู่ค้า และส่งเสริมภาพลักษณ์ของประเทศไทยด้านการผลิตมะพร้าวในทุกขั้นตอนได้เป็นอย่างดี
.
อ่านเพิ่มเติม คลิกhttps://www.thaigov.go.th/news/contents/details/71703
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดสุรเดชฯ ร่วมบรรยาย “ หลักการปฏิบัติสำหรับนักบริหาร (DO / Don’t) และกฎหมาย ระเบียบที่เกี่ยวข้อง
วันพุธที่ 30 สิงหาคม 2566
รองปลัดสุรเดชฯ ร่วมบรรยาย “ หลักการปฏิบัติสําหรับนักบริหาร (DO / Don’t) และกฎหมาย ระเบียบที่เกี่ยวข้อง
รองปลัดสุรเดชฯ ร่วมบรรยาย “ หลักการปฏิบัติสําหรับนักบริหาร (DO / Don’t) และกฎหมาย ระเบียบที่เกี่ยวข้อง ” ในโครงการฝึกอบรมหลักสูตร ผู้นําในวันพรุ่งนี้ (Leaders for Tomorrow)
วันพุธที่ 30 สิงหาคม 2566 เวลา 09.00 น. นายสุรเดช สมิเปรม รองปลัดกระทรวงเกษตรและสหกรณ์ เป็นวิทยากรบรรยายในหัวข้อ “ หลักการปฏิบัติสําหรับนักบริหาร (DO/Don’t) และกฎหมาย ระเบียบที่เกี่ยวข้อง” ให้แก่ข้าราชการ ประเภทอํานวยการสูง ในสังกัดกระทรวงเกษตรและสหกรณ์ เพื่อเตรียมความพร้อมในการเป็นผู้บริหารระดับต้น จํานวน 52 ราย ในโครงการฝึกอบรมหลักสูตร ผู้นําในวันพรุ่งนี้ (Leaders for Tomorrow) ณ ห้องประชุมชั้น 2 สถาบันเกษตราธิการ กรุงเทพมหานคร
โดยรองปลัดกระทรวงเกษตรและสหกรณ์ ได้ฝากให้ผู้เข้าร่วมอบรมนําหลักการปฏิบัติไปพิจารณาทําความเข้าใจว่า “ควรจะต้องเพิ่มองค์ความรู้ หรือพัฒนาเพิ่มเติมในเรื่องใด เพื่อเป็นการเพิ่มศักยภาพของท่านและของหน่วยงาน ให้การเป็นผู้บริหารของท่านตามหน้าที่ที่ได้รับมอบหมายทั้งในวันนี้และพรุ่งนี้ เพื่อเป็นประโยชน์ต่อองค์กร เกษตรกร ประชาชน และประเทศชาติต่อไป”
รัฐบาลไทย-ข่าวทำเนียบรัฐบาล-ชวนผู้ประกอบการกิจการโรงงานใช้ระบบ “iSingleForm” ติดตามทิศทางภาวะเศรษฐกิจทางอุตสาหกรรมไทย
วันพุธที่ 30 สิงหาคม 2566
ชวนผู้ประกอบการกิจการโรงงานใช้ระบบ “iSingleForm” ติดตามทิศทางภาวะเศรษฐกิจทางอุตสาหกรรมไทย
.....
กระทรวงอุตสาหกรรม ได้จัดทําระบบ “iSingleForm” ซึ่งเป็นระบบแจ้งข้อมูลการประกอบการกิจการโรงงานผ่านช่องทางออนไลน์ โดยเป็นการอํานวยความสะดวกให้กับ
ผู้ประกอบการในการแจ้งข้อมูลต่าง ๆ เช่น แบบ ร.ง.8 (รายเดือน) และ ร.ง.9 (รายปี) เป็นต้น และจะเป็นเครื่องมือในการชี้วัดเศรษฐกิจอุตสาหกรรมที่รวดเร็วและเชื่อถือได้
.
ประโยชน์ที่ผู้ประกอบการจะได้รับ:
- ติดตามทิศทางภาวะเศรษฐกิจอุตสาหกรรมในภาพรวม รายสาขา และผลิตภัณฑ์อุตสาหกรรม
- ใช้วางแผนธุรกิจ รู้ผลวิเคราะห์ศักยภาพของสถานประกอบการ
- ได้รับคําปรึกษาจากผู้เชี่ยวชาญในการพัฒนาธุรกิจ
- เพิ่มโอกาสในการเข้าถึงสินเชื่อ
.
นอกจากนี้ กรมโรงงานอุตสาหกรรม จะบูรณาการระบบฐานข้อมูลตรวจวัดคุณภาพน้ําทั่วประเทศกว่า 2,500 จุด โดยเชื่อมโยงข้อมูลของระบบการตรวจวัดและรายงานผลคุณภาพสิ่งแวดล้อมของโรงงานอุตสาหกรรมต่าง ๆ และหน่วยงานที่เกี่ยวข้อง เชื่อมต่อกับ iSingleForm เพื่อเข้าสู่ฐานข้อมูลกลาง สําหรับเก็บรวบรวมข้อมูลพื้นฐานในด้านสถานการณ์สิ่งแวดล้อม และนําข้อมูลดังกล่าวไปใช้บริหารจัดการสิ่งแวดล้อมอุตสาหกรรมได้อย่างมีประสิทธิภาพ
.
ผู้ประกอบการสามารถสมัครเพื่อเข้าระบบ iSingleForm ได้ที่เว็บไซต์https://isingleform.go.th
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส ประชุมคณะกรรมการบริหารแผนปฏิบัติราชการของกระทรวงดิจิทัลเพื่อเศรษฐกิจและสังคม ครั้งที่ 1/2566
วันพุธที่ 30 สิงหาคม 2566
ดีอีเอส ประชุมคณะกรรมการบริหารแผนปฏิบัติราชการของกระทรวงดิจิทัลเพื่อเศรษฐกิจและสังคม ครั้งที่ 1/2566
ดีอีเอส ประชุมคณะกรรมการบริหารแผนปฏิบัติราชการของกระทรวงดิจิทัลเพื่อเศรษฐกิจและสังคม ครั้งที่ 1/2566
วันนี้ (30 ส.ค.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการบริหารแผนปฏิบัติราชการของกระทรวงดิจิทัลเพื่อเศรษฐกิจและสังคม ครั้งที่ 1/2566 โดยมีคณะผู้บริหารและเจ้าหน้าที่ของสํานักงานปลัดกระทรวงดิจิทัลฯ และหน่วยงานในสังกัดกระทรวงดิจิทัลฯ เข้าร่วมการประชุมฯ ดังกล่าว ณ สํานักงานปลัดกระทรวงดิจิทัลเพื่อเศรษฐกิจและสังคม
____________________
รัฐบาลไทย-ข่าวทำเนียบรัฐบาล-​PM thanks cabinet members and government officials at his last cabinet meeting
วันพุธที่ 30 สิงหาคม 2566
30/08/2566
​PM thanks cabinet members and government officials at his last cabinet meeting
​PM thanks cabinet members and government officials at his last cabinet meeting
August 29, 2023, Deputy Government Spokesperson Rachada Dhanadirek disclosed that Prime Minister and Defense Minister Gen. Prayut Chan-o-cha expressed sincere appreciation toward members of the cabinet, MPs, and all government officials for their dedication and hard work throughout the past 4 years, which has been the driving force for changes. He would forever cherish the memory when he had met with all these good peers and friends.
The government has laid out development foundations in many areas for the country to achieve security, prosperity, and sustainability. These foundations are hoped to be taken forward by the new Government. He would extend his moral support to everyone who works for the benefit of Thailand and its people. The Prime Minister took the opportunity to invite the power of the Triple Gems and the prestige of His Majesty King Rama X and all the past kings to protect everyone, before taking photos with members of the cabinet, and government executives and officials.
รัฐบาลไทย-ข่าวทำเนียบรัฐบาล-ดีอีเอส เปิดจัดอบรมกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 5 กลุ่มบุคลากรทางการศึกษา และบุคลากรทางการแพทย์
วันพุธที่ 30 สิงหาคม 2566
ดีอีเอส เปิดจัดอบรมกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 5 กลุ่มบุคลากรทางการศึกษา และบุคลากรทางการแพทย์
ดีอีเอส เปิดจัดอบรมกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 5 กลุ่มบุคลากรทางการศึกษา และบุคลากรทางการแพทย์
วันนี้ (30 ส.ค. 66) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม เป็นประธานเปิดการจัดอบรมจัดกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ครั้งที่ 5 กลุ่มบุคลากรทางการศึกษา และบุคลากรทางการแพทย์ ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center: AFNC) ณ ห้องทวารวดี 1 โรงแรม ไมด้า แกรนด์ อําเภอเมือง จังหวัดนครปฐม
การจัดกิจกรรมในวันนี้ เป็นการจัดในรูปแบบการบรรยาย และการจัดอภิปราย โดยวิทยากรพิเศษที่มีความเชี่ยวชาญในด้านการรับมือกับข่าวปลอม ในภาคเช้า ทุกท่านจะได้พบกับการบรรยายพิเศษในเรื่อง “การตรวจสอบข่าวปลอมในยุคดิจิทัล” และในภาคบ่ายจะเป็นกิจกรรมเสวนาในหัวข้อ “รู้ให้ไว ก้าวให้ทัน กับข่าวลวงบนโลกออนไลน์” ซึ่งเชื่อว่าทุกท่านที่เข้าร่วมกิจกรรมในวันนี้จะได้รับข้อมูลอันเป็นประโยชน์ในการใช้รับมือและต่อต้านข่าวปลอม และเป็นส่วนหนึ่งในการช่วยเผยแพร่ข้อมูลที่ถูกต้องให้สังคมได้รับทราบต่อไป
____________________
รัฐบาลไทย-ข่าวทำเนียบรัฐบาล-ดีอีเอส รับมอบโล่และตราการรับรองมาตรฐานการให้บริการของศูนย์ราชการสะดวก GECC ปี 2566
วันพุธที่ 30 สิงหาคม 2566
ดีอีเอส รับมอบโล่และตราการรับรองมาตรฐานการให้บริการของศูนย์ราชการสะดวก GECC ปี 2566
ดีอีเอส รับมอบโล่และตราการรับรองมาตรฐานการให้บริการของศูนย์ราชการสะดวก GECC ปี 2566
วันนี้ (30 ส.ค.66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นผู้แทนหน่วยงานเข้าร่วมพิธีรับมอบโล่และตราการรับรองมาตรฐานการให้บริการของศูนย์ราชการสะดวก (GOVERNMENT EASY CONTACT CENTER: GECC) ประจําปี พ.ศ.2566 เพื่อรับรองว่าเป็นหน่วยงานที่ทําหน้าที่ให้คําแนะนํา และอํานวยความสะดวกแก่ประชาชน พร้อมด้วยการให้บริการที่มีประสิทธิภาพและสร้างความเชื่อมั่นให้แก่ประชาชนที่เดินทางมาติดต่อราชการกับหน่วยงานของรัฐ โดยในงานได้รับเกียรติจาก นายอนุชา นาคาศัย รัฐมนตรีประจําสํานักนายกรัฐมนตรีเป็นประธานในพิธี พร้อมด้วยผู้แทนจากหน่วยงานที่ได้รับการรับรองกว่า 12 หน่วยงานเข้าร่วม ณ ห้องประชุมวายุภักษ์ แกรนด์ บอลรูม ชั้น 4 โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
______________________
รัฐบาลไทย-ข่าวทำเนียบรัฐบาล-รองปลัดฯ สุรพล นั่งหัวโต๊ะประชุมร่วม 10 สมาคมเหล็ก เร่งเดินหน้ายกระดับขีดความสามารถอุตสาหกรรมเหล็กไทย
วันพุธที่ 30 สิงหาคม 2566
30/08/2566
รองปลัดฯ สุรพล นั่งหัวโต๊ะประชุมร่วม 10 สมาคมเหล็ก เร่งเดินหน้ายกระดับขีดความสามารถอุตสาหกรรมเหล็กไทย
รองปลัดฯ สุรพล นั่งหัวโต๊ะประชุมร่วม 10 สมาคมเหล็ก เร่งเดินหน้ายกระดับขีดความสามารถอุตสาหกรรมเหล็กไทย
วันนี้ (29 สิงหาคม 2566) นายสุรพล ชามาตย์ รองปลัดกระทรวงอุตสาหกรรม เป็นประธานการประชุมหารือติดตามสถานการณ์อุตสาหกรรมเหล็ก ระหว่างสํานักงานมาตรฐานผลิตภัณฑ์อุตสาหกรรม (สมอ.) กับ กลุ่ม 10 สมาคม ครั้งที่ 49-5/2566 เพื่อติดตามข่าวสารสถานการณ์อุตสาหกรรมเหล็ก และหาแนวทางผลักดันมาตการสําหรับควบคุมคุณภาพของผลิตภัณฑ์โครงสร้างเหล็กประกอบสําเร็จรูปอันส่งผลต่อความปลอดภัยในการใช้งาน พร้อมหารือแนวทางการยกระดับขีดความสามารถของผู้ประกอบการอุตสาหกรรมเหล็กในประเทศ โดยมีนายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย และกลุ่ม 10 สมาคมอุตสาหกรรมเหล็กไทย เข้าร่วมการประชุม ณ ห้องประชุม 230 ชั้น 2 อาคารสํานักงานมาตรฐานผลิตภัณฑ์อุตสาหกรรม
รัฐบาลไทย-ข่าวทำเนียบรัฐบาล-บสย. ร่วมงาน “Plant Based Festival 2023” พร้อมค้ำ Start up ตั้งต้นธุรกิจ -ต่อยอดลงทุน 1-3 ก.ย. 2566 สามย่านมิตรทาวน์
วันพุธที่ 30 สิงหาคม 2566
30/08/2566
บสย. ร่วมงาน “Plant Based Festival 2023” พร้อมค้ํา Start up ตั้งต้นธุรกิจ -ต่อยอดลงทุน 1-3 ก.ย. 2566 สามย่านมิตรทาวน์
บรรษัทประกันสินเชื่ออุตสาหกรรมขนาดย่อม (บสย.) งาน “Plant Based Festival 2023” มหกรรมอาหารเพื่ออนาคต ระหว่าง 1-3 กันยายน 2566 ณ สามย่านมิตรทาวน์  ภายใต้แนวคิด  “บสย. พร้อมค้ําฯ นวัตกรรมอาหาร ปั้น Start up Plant Based สร้างนักธุรกิจรุ่นใหม่”
บสย. ผนึก SME Thailand เปิดเวทีสร้างโอกาส SMEs ตั้งต้นคนรุ่นใหม่ กลุ่ม Start up ในงาน “Plant Based Festival 2023” มหกรรมอาหารแห่งอนาคต พร้อมยกทีมหมอหนี้ให้คําปรึกษาทางการเงิน ฟรี ส่งแคมเปญ โดนใจเพื่อการตั้งต้นธุรกิจ ค้ําประกันสินเชื่อ Start Up – Small Biz ฟรีค่าธรรมเนียม 2 ปีแรก ค้ําฯนาน 10 ปี พบ 8 ผลงานวิจัยสุดปังพร้อมแปลงร่างเป็นธุรกิจ ระหว่าง 1-3 กันยายน ชั้น 5 สามย่านมิตรทาวน์
นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้ร่วมกับ SMEs Thailand ผู้จัดงาน “Plant Based Festival 2023” มหกรรมอาหารเพื่ออนาคต ระหว่าง 1-3 กันยายน 2566 ณ สามย่านมิตรทาวน์ ภายใต้แนวคิด “บสย. พร้อมค้ําฯ นวัตกรรมอาหาร ปั้น Start up Plant Based สร้างนักธุรกิจรุ่นใหม่” เพื่อร่วมสร้างเครือข่ายผู้ประกอบการคนรุ่นใหม่ ที่สนใจลงทุนในกลุ่มนวัตกรรมอาหาร Plant Based ทั้งกลุ่มผู้ประกอบการตั้งต้น กลุ่มที่ต้องการขยายธุรกิจ แต่ยังขาดเงินทุน และต้องการที่ปรึกษาทางการเงิน ซึ่งสอดคล้องกับแผนและกลยุทธ์การพัฒนาผลิตภัณฑ์ค้ําประกันสินเชื่อของ บสย. ในโครงการค้ําประกันสินเชื่อ บสย. SMEs เข้มแข็ง
ภายในงาน บสย. ได้เตรียมนําผลิตภัณฑ์ค้ําประกันสินเชื่อ จากโครงการค้ําประกันสินเชื่อ บสย. SMEs เข้มแข็ง (PGS 10) สําหรับกลุ่ม Start up วงเงินค้ําฯ ตั้งแต่ 1 หมื่นบาท ถึง 1 แสนบาท พร้อมแคมเปญ โดนใจ ฟรีค่าธรรมเนียมค้ํา 2 ปี ปีถัดไปจ่ายคนละครึ่ง โดยรัฐบาลช่วยออกให้ และ ผลิตภัณฑ์ค้ําประกันกลุ่ม Small Biz สําหรับผู้ประกอบการอาชีพอิสระ ที่ต้องการต่อยอดขายกิจการ ค้ําประกันตั้งแต่ 1 หมื่นบาท ถึง 2 แสนบาท ฟรีค่าธรรมเนียมค้ํา 2 ปี พร้อมเปิดเวทีสร้างการรับรู้การค้ําประกันสินเชื่อเพื่อนักธุรกิจตั้งต้น “บสย. พร้อมค้ําฯ นวัตกรรมอาหาร ปั้น Start Up Plant Based สร้างนักธุรกิจรุ่นใหม่” และกิจกรรมให้คําปรึกษาภายในบูท บสย. TCG Fast & First รวดเร็ว รอบคอบ ที่ 1 ในใจ SMEs โดยทีมหมอหนี้ บสย. แนะนํา การลงทุน เริ่มต้นธุรกิจ บริหารทุน และบทบาทการค้ําประกันสินเชื่อของ บสย.ที่ช่วยให้ผู้ประกอบการ SMEs ประสบความสําเร็จในการเข้าถึงแหล่งทุน ลงทะเบียนปรึกษาหมอหนี้ ในงานที่ Line @tcgfirst
การจัดงานครั้งนี้ มีผู้ประกอบการในอุตสาหกรรมอาหาร Plant Based เข้าร่วมรวมกว่า 80 แบรนด์ มหาวิทยาลัยชั้นนํา รวม 8 ผลงานวิจัยที่พร้อมเปิดให้นักธุรกิจที่สนใจเข้าร่วมลงทุน อาทิ ชีส วีแกน นมโอ๊ต เครื่องดื่มโปรตีนสูงจากถั่วลันเตา นมข้าว Drinking Yogurt แกงเขียวหวานไก่ Plant Based ไข่ต้มพืชสะดวกเก็บสะดวกกิน พลัส เลอชั้น ขนมชั้นเพื่อสุขภาพลดน้ําตาลโดยไม่ใช้สารความหวานและเสริมใยอาหาร และ เครื่องดื่มรสขิงอัดก๊าซ